Povzetek revizijskega poročila
Pravilnost financiranja volilne kampanje liste kandidatov stranke Državljansko gibanje Resni.ca za volitve poslancev v Državni zbor Republike Slovenije v letu 2022

Računsko sodišče je izvedlo revizijo pravilnosti financiranja volilne kampanje liste kandidatov politične stranke Državljansko gibanje Resni.ca za volitve poslancev v Državni zbor Republike Slovenije v letu 2022, ki jo je organizirala politična stranka Državljansko gibanje Resni.ca.

Cilja revizije sta bila izrek mnenja o pravilnosti poslovanja in izrek mnenja o pravilnosti poročanja v skladu z Zakonom o volilni in referendumski kampanji.

Računsko sodišče je o pravilnosti poslovanja v skladu z Zakonom o volilni in referendumski kampanji politični stranki Državljansko gibanje Resni.ca izreklo mnenje s pridržkom. Stranka protivrednosti prispevka pravne osebe v obliki izrednega popusta ni pravočasno nakazala v humanitarne namene, s posebnega transakcijskega računa za volitve je poravnala stroške, ki niso stroški volilne kampanje, poleg tega pa s posebnega transakcijskega računa za volilno kampanjo ni poravnala enega stroška volilne kampanje.

Računsko sodišče je o pravilnosti poročanja v skladu z Zakonom o volilni in referendumski kampanji politični stranki Državljansko gibanje Resni.ca izreklo mnenje s pridržkom.

Ljubljana, 23. februarja 2023